Държавен вестник, бр. 30, 2017 г., стр. 41

БРОЙ  30	
Д Ъ Р Ж А В Е Н  В Е С Т Н И К 	
СТР.  41  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ВЪТРЕШНИТЕ РАБОТИ
Наредба за изменение и допълнение на Наредба 
№  8121з-408 от 2015 г. за оценка на изпълне-
нието на длъжността от държавните служите-
ли в Министерството на вътрешните работи 
(ДВ, бр. 29 от 2015 г.)
§ 1. В чл. 1 след думите „ал. 1, т. 1“ се 
добавя „и ал. 3“, а думите „и по § 86 от 
преходните и заключителните разпоредби 
на Закона за изменение и допълнение на 
Закона за Министерството на вътрешните 
работи (ДВ, бр. 14 от 2015 г.)“ се заличават.
§ 2. В чл. 4 се правят следните изменения 
и допълнения:
1. Досегашният текст става ал. 1.
2. Създава се ал. 2: 
„(2) Оценка за изпълнение на длъжността 
се изготвя и при несъответствие на нивото на 
професионалната подготовка с изискванията 
за заемане на длъжността при две последо-
вателни годишни проверки, установено по 
реда на наредбата по чл. 170, ал. 5 ЗМВР.“
§ 3. В чл. 7, изречение първо след думите 
„една година“ се поставя запетая и се до-
бавя „освен когато се извършва в срока за 
изпитване“.
Заключителна разпоредба
§ 4. Наредбата влиза в сила от деня на 
обнародването є в „Държавен вестник“.
Министър: 
Пламен Узунов
2558
БЪЛГАРСКА НАРОДНА БАНКА
Наредба за изменение и допълнение на На-
редба № 3 от 2009 г. за условията и реда 
за изпълнение на платежни операции и 
за използване на платежни инструменти 
(обн., ДВ, бр. 62 от 2009 г.; изм. и доп., бр. 48 
от 2011 г., бр. 57 от 2012 г. и бр. 69 от 2016 г.)
§ 1. В чл. 4 се създава ал. 5:
„(5) Електронни пари, до които издателят е 
осигурил отдалечен достъп с цел изпълнение на 
платежни операции, се съхраняват по сметка 
за електронни пари, която е платежна сметка. 
Когато издателят е осигурил отдалечен достъп 
само с предплатена карта, сметките за елек-
тронни пари се обозначават с международен 
номер на банкова сметка (IBAN) или с друг 
уникален идентификатор.“
§ 2. В чл. 6, ал. 3 се правят следните изме-
нения и допълнения:
1. Създава се нова т. 10:
„10. сметки за електронни пари – за съхра-
нение на електронни пари, до които издателят 
е осигурил отдалечен достъп за изпълнение на 
платежни операции;“.
2. Досегашната т. 10 става т. 11.
§ 3. Създават се чл. 7б и 7в:
„Информация за платежна сметка за основни 
операции
Чл. 7б. (1) Банките, които предоставят 
платежни сметки за основни операции, пред-
приемат необходимите мерки за повишаване 
на обществената осведоменост относно въз-
можността за ползване на платежни сметки 
за основни операции. 
(2) Мерките по ал. 1 включват най-малко 
предоставяне на разположение по всяко време 
на информация за сметката за основни операции 
в електронна форма чрез интернет страниците 
на банките. 
(3) Информацията по ал. 2 включва най-
малко информация относно възможността и 
условията за откриване на платежна сметка 
за основни операции при съответната банка, 
видовете услуги, които банката предлага по 
платежна сметка за основни операции, както 
и приложимите такси и комисиони.
Такси за изпълнение на платежни операции 
Чл. 7в. (1) Доставчик на платежни услуги 
начислява на ползвател на платежни услуги 
еднакви такси за презгранични и национал-
ни плащания в евро, попадащи в обхвата на 
Регламент (ЕО) № 924/2009 на Европейския 
парламент и на Съвета от 16 септември 2009 г. 
относно презграничните плащания в рамките 
на Общността, които са на еднаква стойност 
и с един и същ вальор и които имат еднакви 
характеристики по отношение на иницииране, 
извършване и приключване на плащането.
(2) Услуги, които осигуряват технически из-
пълнението на платежна операция, в това число 
използването на съответните комуникационни 
услуги за размяна на финансови съобщения в 
стандартизиран формат, се включват в таксата 
за съответната платежна операция.
(3) Доставчиците на платежни услуги обо-
значават като отделен вид платежна услуга 
в тарифите си услугите кредитен превод и 
директен дебит в евро, попадащи в обхвата 
на Регламент (ЕС) 260/2012 г. на Европейския 
парламент и на Съвета от 14 март 2012 г. за 
определяне на технически и бизнес изисквания 
за кредитни преводи и директни дебити в евро 
и за изменение на Регламент (ЕО) № 924/2009, 
с приложимия за тях вальор за изпълнение, 
в случай че доставчикът на платежни услуги 
предлага тези услуги.“
§ 4. В чл. 25, ал. 6 думата „спецификации“ 
се заменя с „характеристики“.